stanford-oval/wikipedia huggingface dataset:
איתמר גרוס
ביוגרפיה אמנותית > הפקה מוזיקלית

גילן שחף - צרות גדולות.
איה כורם - מתוך ״מסע אספלט״ ביצועים חדשים לשירי סשה ארגוב.
הגרובטרון - עיבודים והפקה מוזיקלית ביחד עם דרור רומם וקובי אוז לאלבום ״השד העברי״.
יגאל בשן - עיבודים והפקה מוזיקלית לסינגל ״כבר לא גיבורים״.
רובי קסוס - עיבודים והפקה מוזיקלית לאלבום ״אחריה״.
גד ג׳ונסון - עיבודים והפקה מוזיקלית לאלבום ״גד ג׳ונסון״.
שלומית מעוז - עיבוד והפקה מוזיקלית לשירם של יעל זילבר וחנן יובל.
הילה כהן אלעזר - השירים ״ילדה חולמת״, ״נושבת אבק״ ו״אחכה״ מאלבומה - ״כל יום״
ביוגרפיה אמנותית > הופעות והקלטות

נורית גלרון
אתי אנקרי
הדורבנים
הגרובטרון
איה כורם
האורקסטרה תזמורת הג׳אז הישראלית
תמר אייזנמן
מאיה בלזיצמן
איתי פרל
יעל נחשון
הקלטות לאלבום של איתי מזיל
מופע מחווה ללאונרד כהן
ביוגרפיה אמנותית > דיסקוגרפיה

״Followspot״ אלבום פסנתר סולו 2021
farwells מיני אלבום בעל 5 שירים.
כל שלושה שבועות הוא מוציא סינגל חדש לקראת אלבום סולו חדש המכיל את שיריו החדשים שכתב במהלך מלחמת חרבות ברזל.
כתיבת שירים

גרוס עצמו היה מעורב בכתיבת 13 שירים ומנגינות.
בואי ונרקוד
בואי לגורן
ביצה ציונית
ברנדי 777
גוספל לייאוש
הורה הופעה
זוכר את הרגע
יוצא שבת
כמה טוב
לא יוצא מהאוהל
לא יורד מהפסים
ספינת אהבה בירקון
עלמה בסובארו
אליעזר ברודסקי

| --- | --- |

 לידה:  7 בספטמבר 1848 (יוליאני) זלטופול, אוקראינה 
 פטירה:  2 באוקטובר 1904 (יוליאני) (בגיל 56) בזל, שווייץ 
 מקום קבורה:  בית הקברות היהודי בקייב 
 השקפה דתית:  יהדות 
 פרסים והוקרה:  לגיון הכבוד (1900)  מסדר ולדימיר הקדוש 
 
אליעזר (לזר) יזראלביץ' בּרודְסקי (ברוסית: Лазарь Израилевич Бродский;‏ 1848 – 19 בספטמבר 1904, שווייץ) היה איל הון ונדבן יהודי-רוסי במאה ה-19 ותחילת המאה ה-20. ריכז בידיו כ-25% מכלל תעשיית הסוכר ברוסיה, והיה מבעלי בתי החרושת לסוכר בקייב, יחד עם אחיו אריה לייבוש.
קורות חיים

אליעזר היה בנו של ישראל ברודסקי, מייסד ענף הסוכר ברוסיה וענף תעשייני הסוכר במשפחה. ישראל היה בנו של מאיר שור-רבה של העיר ברודי.
הוא המשיך את עסקי אביו ישראל לאחר מותו ב-1888. יחד עם אחיו אריה לייב ירש ברודסקי 24 בתי חרושת ו-3 מעבדות לטיהור הסוכר. הוא פתח מכונים מיוחדים למחקר על תעשיית הסוכר והעסיק אנשי מדע רבים שפיתחו זנים מיוחדים.
ברודסקי עסק גם בפעילות פילנתרופית ובנה את בית הכנסת של ברודסקי בקייב, בתי חולים ליהודים ולנוכרים, מכללות וספריות וכן מימן את הקמת שוק בסרבסקי בקייב. הוא קיבל מממשלות רוסיה את אות הכבוד של סטניסלאוס הקדוש מדרגה שנייה ואת אות הכבוד של אנה הקדושה מדרגה שנייה, כמו כן קיבל את אות לגיון הכבוד מממשלת צרפת בתערוכה העולמית של פריז (1900).
הנס דלבריק

| --- | --- |

 לידה:  11 בנובמבר 1848 ברגן אאוף ריגן, הרפובליקה הפדרלית של גרמניה 
 פטירה:  14 ביולי 1929 (בגיל 80) ברלין, רפובליקת ויימאר 
 שם לידה:  Hans Gottlieb Leopold Delbrück 
 ענף מדעי:  היסטוריה צבאית 
 מקום קבורה:  בית הקברות גרונוולד 
 מקום לימודים:  אוניברסיטת בון 
 מוסדות:  אוניברסיטת הומבולדט של ברלין 
 תלמידי דוקטורט:  מרטין יאן 
 פרסים והוקרה:  מגן הנשר של הרייך הגרמני (11 בנובמבר 1928) 
 בן או בת זוג:  לינה טירש 
 צאצאים:  אמי בונהופר, מקס דלבריק, יוסטוס דלבריק 
 תרומות עיקריות
 חתימה:   
 
הנס דלבריק (Hans Delbrück; ‏11 בנובמבר 1848 - 14 ביולי 1929) היה היסטוריון גרמני. דלבריק היה אחד מההיסטוריונים הצבאיים המודרניים הראשונים, וביסס את שיטת המחקר שלו על בחינה ביקורתית של מקורות עתיקים, ושימוש בדיסציפלינות עזר כגון דמוגרפיה וכלכלה על מנת להשלים את הניתוח ולהשוות בין מקורות שונים לשם בירור התפתחות המוסדות הצבאיים.
כתביו של דלבריק עוסקים בעיקר בהתפתחות אמנות המלחמה, ועבודתו המקיפה ביותר היא "תולדות אמנות המלחמה במסגרת ההיסטוריה הפוליטית" (Geschichte der Kriegskunst im Rahmen der politischen Geschichte) שפורסמה בשנת 1920.
פרט לעבודתו המדעית היה דלבריק גם איש ציבור. הוא היה מחנכם של נסיכי משפחת המלוכה הגרמנית, חבר ברייכסטאג וחבר המשלחת הגרמנית לוועידת השלום בפריז שסיימה את מלחמת העולם הראשונה. הוא אביו של הביופיזיקאי הנודע, חתן פרס נובל, מקס דלבריק.
חומר חיטוי ידיים

עמדת חיטוי ידיים ללא מגע וללא שטיפה בספרייה ציבורית באונטריו
עמדת חיטוי ידיים ללא מגע בתחנת רכבת בליון, צרפת
חומר חיטוי ידיים הוא חומר חיטוי המשמש לקטילת חידקים על גבי הידיים. חומרי חיטוי ידיים מבוססים על כימיקלים הפוגעים ישירות בחידקים אלה.
הרכב החומר

גרסאות של חומרי חיטוי ידיים המבוססות על אלכוהול בדרך כלל מכילות איזופרופנול, אתנול (כהל אתילי) או n-propanol.
גרסאות מסוימות מכילות תרכובות כגון גליצרול למניעת ייבוש העור.
היסטוריה

אלכוהול החל לשמש כחומר חיטוי כבר ב־1363, אך השימוש בו נהפך נפוץ בסוף המאה ה-17, כחומר חיטוי זמין ומקובל ברחבי אירופה. הגרסה המבוססת על אלכוהול היא ברשימת התרופות החיוניות של ארגון הבריאות העולמי. נוזל חיטוי מבוסס אלכוהול הוא מהתרופות היעילות והבטוחות ביותר במערכת הבריאות.
שימושים ברפואה

חומר חיטוי על בסיס אלכוהול עדיף על פני שטיפת ידיים עם סבון ומים בחלק מהמצבים בתחום הבריאות. הוא בדרך כלל יעיל יותר בקטילת מיקרואורגניזמים וקל יותר לשימוש מאשר מים וסבון.
חיטוי במים וסבון עדיין חיוני משום שחיטוי בעזרת ג׳ל אלכוהול איננו מספק חשיפה של 10-15 שניות לחומר החיטוי, זמן חשיפה אשר נדרש כדי לחסל חלבונים ולפרק תאים.
בכמויות נמוכות מדי (0.3 מ"ל), בריכוזי אלכוהול נמוכים מדי (מתחת ל-60%), או בסביבות עם שומנים גבוהים או פסולת חלבון השימוש בחומרי חיטוי המכילים אלכוהול בלבד לא יכול להבטיח היגיינת ידיים נכונה.
לפי הגדרות מתחום הבריאות (בתי חולים ומרפאות), ריכוז האלכוהול האופטימלי לקטילת חיידקים הוא 70% עד 95%. על כן, חומרי חיטוי שמכילים אחוז נמוך יותר של אלכוהול עלולים לא לספק חיטוי מלא. חומר חיטוי אלכוהולי יכול להרוג את רוב החיידקים, הפטריות, וכמה מהווירוסים, אך איננו יעיל נגד נבגים.
השימוש בג'ל המבוסס על אלכוהול מייבש פחות את העור, ומעשיר את האפידרמיס ביותר לחות, לעומת שטיפת ידיים עם סבון ומים.
שימושים ברפואה > חומרי חיטוי ידיים בניתוחים

יש לחטא את הידיים לפני כל הליך כירורגי על ידי שטיפת ידיים עם סבון עדין ולאחר מכן שפשוף הידיים עם חומר לחיטוי ידיים. חיטוי כירורגי דורש מנה גדולה יותר של חומר חיטוי מכיוון שהעור חשוף יותר לחיידקים, על כן דרוש חיטוי יסודי יותר ומשום כך משתמשים גם בשטיפת ידיים וגם בחיטוי. הדבר נעשה בדרך כלל בשתי דרכים על פי טכניקות ספציפיות לחיטוי ידיים, EN1499 (שטיפת ידיים היגיינית) ו־EN 1500 (חיטוי ידיים היגייני) כדי להבטיח שהידיים יהיו נקיות מחיידקים שיזיקו למטופל.
שימושים ברפואה > חיטוי ידיים המכיל אלכוהול

חומרי חיטוי ידיים המכילים אלכוהול באחוז גבוה (מעל 70%) נפוצים יותר בבתי חולים, מכיוון שהם הורגים יותר חיידקים מאשר חומרי חיטוי המכילים אחוזים נמוכים יותר של אלכוהול. בבתי חולים ומרפאות משתמשים במשחות לחיטוי ידיים המבוססות על אלכוהול באופן נרחב כחלופה לסבוני חיטוי לידיים.
ראו גם

רחצת ידיים
היגיינה
מטהר אוויר
טיהור מים
הערות שוליים

↑  Block, Seymour Stanton (2001), Disinfection, Sterilization and Preservation
↑  Infection control and Management of Hazardous materials for the Dental Team, Miller, Chris H.; Palenik, Charles John, 2016
↑  WHO Expert comittee 2015, The selection and use of essential medicines: Twentieth report
↑  Boyce John M.; Pittet Didier, Guidelines for Hand Hhygiene in Health-Care Settings, Recommendations of the Healthcare infection Control Practices Advisory Comittee and the HICPAC/SHEA/APIC/IDSA Hand Hygiene Task Force, October 25, 2002
↑  Girou, Emmanuelle; Sabrina Layou; Patrick Legrand; Francoise Oppein; Christian Brun-Buisson, "Efficacy of handrubbing with alcohol based solution versus standard handwashing with antiseptic soap: randomised clinical trial"., August 2002
↑  Kampf G, Ostermeyer C (Apr 2003). "Inter-laboratory reproducibility of the hand disinfection reference procedure of EN 1500". J Hosp Infect.
עמדות חיטוי בבית חולים בטורונטו
חומר חיטוי על מתקן שמחובר למיטת בית חולים במרכז הרפואי שיבא - תל השומר
הנמלט (סרט, 1993)

| --- | --- |

כרזת הסרט
 מבוסס על:  סדרת הטלוויזיה משנת 1963 "הנמלט" מאת רוי הוגינס
 בימוי:  אנדרו דייוויס 
 הופק בידי:  ארנולד קופלסון 
 תסריט:  ג'ב סטיוארט דייוויד טווהי
 עריכה:  דניס וירקלר דייוויד פינפר דין גודהיל דון ברוצ'ו ריצ'רד נורד דב הואינג
 שחקנים ראשיים:  האריסון פורד טומי לי ג'ונס
 מוזיקה:  ג'יימס ניוטון הווארד 
 צילום:  מייקל צ'פמן 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 6 באוגוסט 1993
 משך הקרנה:  111 דקות
 שפת הסרט:  אנגלית 
 סוגה:  סרט פשע, סרט מתח, סרט פעולה, סרט בלשים 
 תקציב:  $44,000,000
 הכנסות:  $368,875,760
 הכנסות באתר מוג'ו:   fugitive
 פרסים:  זוכה פרס אוסקר
 סרט הבא:  U.S. Marshals 
 אתר רשמי
 דף הסרט ב־IMDb
 
הנמלט (באנגלית: The Fugitive) הוא סרט מותחן-פעולה אמריקאי משנת 1993, המבוסס על סדרת טלוויזיה משנת 1963 באותו השם. הסרט היה מועמד לשבעה פרסי אוסקר, כולל הסרט הטוב ביותר.  את הסרט ביים אנדרו דייוויס וכיכבו בו האריסון פורד וטומי לי ג'ונס.
תקציר העלילה

ד"ר ריצ'רד קימבל (האריסון פורד) הוא מנתח מצליח בשיקגו, אשר בערב אחד חוזר הביתה ומגלה כי אשתו הלן קימבל (סילה וורד) נרצחה בעוד שגבר מסתורי מנסה להימלט מהמקום. קימבל נלחם ברוצח ולא מצליח לעצור אותו, אך מגלה שלרוצח יש יד תותבת. למרות עדותו של קימבל, המשטרה שמגיעה לזירת הרצח לא מוצאת וגם לא כל כך מחפשת ראיות פורנזיות, או כל שהן להימצאות אדם נוסף למעט בני הזוג עצמם בזירת הפשע, הבעל קימבל, שהיה גם מוטב יחיד בביטוח החיים של אשתו, הופך לחשוד העיקרי, המורשע בהתאם ונידון למוות.
קימבל נשלח באוטובוס לבית הסוהר (שבו ימתין להוצאתו להורג), אך לאחר שפורץ מרד אסירים באוטובוס, מתהפך ונפגע מרכבת, קימבל מצליח לברוח, לאחר שהציל שוטר שנפצע, והופך לעבריין נמלט. למקום התאונה מגיעים המרשל סמואל ג'רארד (טומי לי ג'ונס), בראש צוות של שוטרים פדרליים - רנפרו (ג'ו פנטוליאנו), ביגס (דניאל רויבוק) ניומן (תומאס מילס ווד) ופול (ל. סקוט קאלוול). בעוד ג'רארד ואנשיו מנסים לאתרו, קימבל עושה דרכו חזרה לשיקגו בתקווה לאתר את הרוצח האמיתי.
קימבל עושה דרכו לבית החולים, שם מגלח את זקנו וצובע את שערו, כדי שצוות בית החולים לא יזהה אותו, גונב אמבולנס, ובורח.  השוטר שקימבל הציל מובא גם הוא לבית החולים, ומזהה את קימבל, וגם האמבולנס מזוהה. קימבל נלכד במנהרה המובילה לסכר, מצליח לברוח בקפיצה לנהר, וממשיך את בריחתו לשיקגו.
קימבל יוצר קשר טלפוני עם עורך דינו, שמונה לתפקידו בידי בית החולים המעסיק את קימבל. עורך הדין ממליץ לקימבל להסגיר את עצמו ולאפשר את הוצאתו להורג. עורך הדין ממליץ לקימבל גם לוותר על חיפוש בעל היד האחת שרצח את אשתו. קימבל מתחיל לחשוד שעורך דינו ומעסיקו, הם העומדים מאחורי הפללתו.
קימבל מתחיל לחפש את הרוצח בכוחות עצמו, פורץ אל מאגרי המידע של בית החולים שבו עבד ומוצא את פרטיהם של כל תושבי שיקגו שיש להם יד תותבת. הוא מסנן אותם לפי סוג התותב שבו הבחין בעת מאבקו ברוצח ונותר עם רשימה בת חמישה בני אדם. לאחד מהחמישה, פרדריק סייקס (אנדריאס קטסולאס), יש מניע ברור. סייקס הוא קצין הביטחון הראשי של חברת הפארם אשר פיתחה תרופה חדשה, שקימבל היה בין אלו  שבדקו אותה, מצא שהיא פוגעת בכבד, אך אושרה לבסוף בהחלפת דגימות נגועות, בתקינות. קימבל מבין, שחברו, הרופא ד"ר צ'ארלס ניקולס (ירון קרבה), שקשור גם הוא בחברת התרופות, החליט לרצוח אותו כדי שהוא לא יגלה את הממצאים לוועדה. קימבל חושד, שבשל טעות, קצין ביטחון שנשלח על ידי ניקולס רצח את אשתו במקום אותו.
בסוף קימבל מצליח לתפוס בעצמו את האיש בעל היד האחת והמשטרה עוצרת את האיש. השוטר הפדרלי, שרדף אחרי קימבל, לוקח על עצמו את כלל החקירה ומוכיח את חפותו של קימבל. המשטרה עוצרת גם את ד"ר ניקולס בחשד לרצח אשתו של קימבל.
צוות השחקנים

| שם השחקן/ית | שם הדמות | הערות |
| --- | --- | --- |
| האריסון פורד | ד"ר ריצ'רד קימבל |  |
| טומי לי ג'ונס | סמואל ג'רארד |  |
| סילה וורד | הלן קימבל |  |
| ג'וליאן מור | ד"ר אן איסטמן |  |
| ג'ו פנטוליאנו | קוזמו רנפרו |  |
| אנדריאס קטסולאס | פרדריק סייקס | האיש בעל היד האחת |
| ירון קרבה | ד"ר צ'ארלס ניקולס |  |
| דניאל רויבוק | רוברט ביגס |  |
| ל. סקוט קאלוול | פול |  |
| תומאס מילס ווד | נואה ניומן |  |
| רון דין | קלי |  |
| ג'וזף פ. קוסלה | רוזטי |  |
| דייוויד דארלוו | ד"ר לנץ |  |
| אדי בו סמית' ג'וניור | קופלנד |  |
| ג'יין לינץ' | ד"ר קאתי וולנד |  |
| קירסטן נלסון | בטי |  |
| ניק סירצ'י | שריף רולינג |  |
| ניל פלין | שוטר |  |
ביקורות ותגובות

הסרט קיבל ביקורות חיוביות באופן כללי ולציון 96% באתר ריכוז הביקורות Rotten Tomatoes, מתוך 80 ביקורות.
הערות שוליים

↑  "Harrison Ford Films 1 Sequel While He Considers Another". Orlando Sentinel. נבדק ב-2010-10-24.
↑  "The Fugitive ‎", באתר ביקורות הסרטים Rotten Tomatoes (באנגלית)
| --- | --- |
בקרת זהויות :  LCCN: n94122509   WorldCat (עם LCCN): n94-122509
דנה קמה

| --- | --- |

 סוגה:  מציאות תיעודית
 יוצרים:  דנה אינטרנשיונל שי כרם יונתן קוניאק אילן עבודי
 בימוי:  אילן עבודי יונתן קוניאק
 שחקנים:  דנה אינטרנשיונל 
 ארץ מקור:  ישראל
 שפות:  עברית 
 מספר עונות:  1
 מספר פרקים:  13
 הפקה
 חברת הפקה:  טדי יזמות והפקות
 עורכים:  אילן עבודי יונתן קוניאק
 אורך פרק:  25–40 דקות
 שידור
 רשת שידור:  yes TV Comedy
 תקופת שידור מקורית:  26 במרץ 2023 – 7 במאי 2023
 קישורים חיצוניים
 דף התוכנית ב-IMDb
 
"דנה קמה" היא תוכנית מציאות תיעודית קומית ישראלית, העוקבת אחר חייה האישיים של הזמרת דנה אינטרנשיונל. הסדרה משודרת החל מ-26 במרץ 2023 במסגרת yes הטלוויזיה בלוויין.
במאי 2024 זכתה התכנית בפרס האקדמיה הישראלית לטלוויזיה בקטגוריית תוכנית דוקו־ריאליטי.
עלילה

הסדרה מלווה את אינטרנשיונל אחרי פסק זמן בקריירה בעקבות מגפת הקורונה, בהפקה של שירים חדשים וחזרה לבמות, במערכות היחסים עם הקרובים אליה, ובהגעה לאירוע חתונה משפחתי לאחר שנים ללא קשר עם רוב בני משפחתה על רקע נטייתה המינית, ולאחר ניתוח שינוי המין שהיא עברה.
משתתפי התוכנית

דנה אינטרנשיונל – זמרת ישראלית, וזוכת אירוויזיון 1998.
שי כרם – המנהל האישי של אינטרנשיונל משנת 2000.
דרור קליר – חבר ילדות של אינטרנשיונל.
אביבה מימון – חברתה של אינטרנשיונל.
בת גלים כהן – אמה של אינטרנשיונל.
לימור כהן – אחותה הגדולה של אינטרנשיונל.
נמרוד כהן – אחיה הקטן של אינטרנשיונל.
הפקה

ב-21 בדצמבר 2021 פורסם על הפקת סדרה חדשה בכיכובה של אינטרנשיונל. ב-28 בדצמבר, פורסם קדימון ראשון וכן נחשף שם הסדרה – דנה קמה.
ב-8 במרץ 2023 לרגל יום האישה שודר פרק מקדים לסדרה, המציג את ההכנות והפגישה הראשונה של אינטרנשיונל עם היוצרים. ב-26 במרץ, הסדרה עלתה לשידור במתכונת של יומיים בשבוע.
שידור הסדרה

| מספר פרק | שם הפרק | תאריך שידור מקורי |
| --- | --- | --- |
| 0 | דנה קמה – רגע לפני | 8 במרץ 2023 |
| 1 | מה קרה לדנה? | 26 במרץ 2023 |
| 2 | יח"צ גורר יח"צ | 28 במרץ 2023 |
| 3 | שלוש בנות אנחנו | 2 באפריל 2023 |
| 4 | באולפן עם דנה | 4 באפריל 2023 |
| 5 | דודה דנה | 9 באפריל 2023 |
| 6 | גלי צה"ל | 10 באפריל 2023 |
| 7 | לא מדברים לשף | 16 באפריל 2023 |
| 8 | פרק שמיני | 18 באפריל 2023 |
| 9 | החתונה חלק א' | 23 באפריל 2023 |
| 10 | החתונה חלק ב' | 23 באפריל 2023 |
| 11 | אחלה גבר | 30 באפריל 2023 |
| 12 | מי שנורמלי לא נורמלי | 2 במאי 2023 |
| 13 | ערב איגי | 7 במאי 2023 |
הערות שוליים

↑  גיל משעלי, ‏דנה אינטרנשיונל חוזרת למסך בדוקו ריאליטי חדש, באתר ‏מאקו‏, 21 בדצמבר 2021
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "הכרזת מלחמה" • "שקיעה אחת" • "הכוס הכחולה" • "תדליקו את האור" |  |
| 0 | 1 | 2 |
| --- | --- | --- |
| הקודם: 2020–2022: חתונה ממבט ראשון | פרס האקדמיה לטלוויזיה לתוכנית דוקו – ריאליטי  2023: דנה קמה | הבא: |
הנדסה

ערך זה עוסק ביישום המדע לצורכי האנושות. אם התכוונתם לגאומטריה, ראו .
טורבינות רוח, דוגמה לפרויקט הנדסי רב תחומי
הנדסה אווירונאוטית והנדסת מכונות – מנוע סילון פראט אנד ויטני F100.
הנדסת אלקטרוניקה – מעגל משולב.
דחפור די-9 משוריין של צה"ל – שילוב של הנדסת מכונות והנדסה צבאית היוצרות ציוד מכני הנדסי למשימות הנדסה קרבית.
הנדסה היא שם כללי ליישום המדע לצורכי האנושות. מטרה זו מושגת על ידי ידע וניסיון שמנוצלים לתכנון וייצור של עצמים או תהליכים שימושיים. העוסקים בהנדסה נקראים מהנדסים. מקור המילה העברית "הנדסה" הוא בפרסית אמצעית ומשמעותה המקורית היא גאומטריה ובאופן מילולי, "למדוד".
המהנדס חייב לזהות ולהבין את המגבלות הרלוונטיות על מנת ליצור תכנון מוצלח. מגבלות אלה כוללות כמות משאבים מוגבלת, מגבלות טכנולוגיות/פיזיקליות, גמישות לתוספות ותכנונים עתידיים, ועוד גורמים כגון עלות, יכולת ייצור, יכולת תחזוקה, יכולות שיווק ואסתטיקה. על ידי הבנת מגבלות אלה, מהנדסים מזהים את הגבולות שבהם ניתן לייצר ולתפעל עצם או מערכת.
מהנדסים משתמשים בידע של מדע ומתמטיקה, ושל ניסיון רלוונטי, בשביל למצוא פתרונות סבירים לבעיות. יצירת מודל מתמטי של הבעיה, מאפשרת למהנדס לנתח את הבעיה באופן מעמיק ולבחון פתרונות אפשריים. אם מספר פתרונות סבירים קיימים, המהנדס מעריך את הפתרונות השונים על יתרונותיהם וחסרונותיהם, ובוחר בפתרון שתואם את הדרישות באופן הטוב ביותר.
בדרך כלל מנסים המהנדסים להעריך עד כמה טוב יתפקדו התכנונים שלהם לפני התחלת תהליך הייצור שלהם. בין השאר, הם משתמשים באבטיפוס, מודל מיניאטורי, סימולציה, מבחן הרס ומבחן לחץ. בדיקות אלה מאפשרות לוודא שהמוצר המוגמר יתפקד כראוי.
ענפי ההנדסה העיקריים

הנדסה אווירונאוטית: תכנון עצמים בעלי יכולת תעופה – מטוסים, טילים, לוויינים וכדומה.
הנדסה אזרחית: תכנון והקמה של מגוון פרויקטים אזרחיים, גורדי שחקים, כבישים ומחלפים, איכות הסביבה ועוד.
הנדסה ביו-רפואית: תכנון אמצעים לשירות הרפואה – אמצעי אבחון ואמצעי ריפוי.
הנדסת ביוטכנולוגיה: מנצלת את תהליכי החיים במערכות ביולוגיות לצורך ייצור מוצרים בתחומי התעשייה, הרפואה והחקלאות.
הנדסה גרעינית: טיפול במתקנים המשתמשים בריאקציות גרעיניות לשם הפקת אנרגיה, חומרים ומחקר.
הנדסה חקלאית: תכנון, פיקוח וניהול של מכונות, מבנים וציוד חקלאי.
הנדסת חשמל: ניתוח, פיתוח ומימוש התקנים ומערכות: בקרה, התקנים אלקטרונים, מעגלים משולבים, אופטיקה, אלקטרואופטיקה, תקשורת, רשתות מחשבים, עיבוד אותות ותמונות, מחשבים, אספקת חשמל והינע חשמלי.
הנדסת חומרים: תיכּוּן חומרים, טכניקות עיבוד, טכניקות אנליטיות ויחסי גומלין בין עלות לתועלת בייצור תעשייתי של חומרים.
הנדסה כימית: פיתוח ותכנון של מערכות ותהליכים כימיים, הכוללים ייצור והפקה תעשייתית של כימיקלים, אנרגיה וחומרים.
הנדסת מזון: הנדסה של מרכיבי ייצור ועיבוד מזון.
הנדסת מחשבים: פיתוח יעיל של חומרה למחשבים
הנדסת מיפוי וגיאו אינפורמציה: עוסקת בקביעת מיקום על פני כדור הארץ ובחלל, ובניתוח ועיבוד מידע מרחבי.
הנדסת מכונות: מערכות מכניות ומערכות אנרגיה, כגון מכונות, מנועים וכלי רכב.
הנדסת מערכות תקשורת: ענף בהנדסת חשמל העוסק בניתוח, אפיון ופיתוח של מערכות העוסקות בתקשורת ומידע.
הנדסת מערכות: יצירת פתרונות מערכתיים כוללים במגוון תחומים.
הנדסת הסביבה: הנדסה המשתמשת בכלי ההנדסה והמחקר המודרניים ביותר על מנת לדאוג לאיכות הסביבה ותהליכים.
הנדסה צבאית: יישום ענפי ההנדסה לפיתוח אמצעי לחימה וטכנולוגיה צבאית, תכנון ובניית ביצורים, פעילות הנדסה קרבית.
הנדסה קרבית: ביצוע משימות הנדסיות תחת אש, פריצה והקמת מכשולים, הפעלת צמ"ה קרבית, הקמת ביצורים, עבודות עפר, גישור, חומרי נפץ וחבלה.
הנדסת תוכנה: פיתוח יעיל ושיטתי של תוכנה איכותית.
הנדסת תחבורה: תחום הכולל את הנדסת התעבורה, תכנון כבישים ומחלפים, מסילות ברזל ועוד.
הנדסת תעשייה וניהול: יישום ענפי ההנדסה ליעול מערכות כלכליות גדולות.
ראו גם

מהנדס
הנדסאי
לקריאה נוספת

האנציקלופדיה להנדסה של מק-גרו היל, באנגלית McGraw-Hill Encyclopedia of Engineering, Sybil P. Parker Editor in Chief. McGraw-Hill Book Company 1983, ISBN 0-07-045486-8
הערות שוליים

↑  https://www.safa-ivrit.org/imported/persian.php השפה העברית
↑  אילון גלעד, האינג'ינרים הישראלים לא ויתרו בקלות, באתר הארץ, 8 באוגוסט 2018
| השכלה גבוהה |
| --- | --- | --- |
| סוגי מוסדות לימוד | אוניברסיטה (אוניברסיטה לאומית • אוניברסיטה פרטית • אוניברסיטה ציבורית) • מכללה (מכללה אקדמית • מכללה מקצועית) |  |
| תארים אקדמיים | תואר אקדמי • בוגר אוניברסיטה • תארים מתקדמים • מוסמך אוניברסיטה • דוקטור • פוסט-דוקטורט • דוקטור לשם כבוד |  |
| תפקידים ומקצועות | סטודנט • מרצה • סגל אקדמי • רקטור • נשיא • דקאן • פרופסור • מורה מן החוץ • עוזר הוראה ומתרגל • עוזר מחקר |  |
| פקולטות | אמנות • הנדסה • מדעי החברה • מדעי החיים • מדעי הטבע • מדעי הרוח • מדעים מדויקים • משפטים • ניהול • רפואה |  |
| מושגים נוספים | אגודת סטודנטים • אקדמיה • בית חרושת לתארים • חופש אקדמי • מעונות סטודנטים • סילבוס • סמינר • ספרייה אקדמית • עבודה אקדמית • קתדרה • קמפוס • שכר לימוד • תוכנית לימודים• תזה |  |
| מוסדות השכלה גבוהה בישראל | אוניברסיטאות בישראל • מכללות בישראל • מכללות אקדמיות בישראל • מכללות להכשרת מורים בישראל • מכללות מקצועיות בישראל |  |
| פיקוח על ההשכלה הגבוהה בישראל | המועצה להשכלה גבוהה • הוועדה לתכנון ולתקצוב • מרכז ארצי לבחינות ולהערכה • המועצה להשכלה גבוהה (יהודה ושומרון) (בעבר) |  |
| ארגונים אוניברסיטאיים בישראל | ועד ראשי האוניברסיטאות • המועצה המתאמת של הסגל האקדמי הבכיר • הפורום המתאם של ארגוני הסגל האקדמי הזוטר באוניברסיטאות • התאחדות הסטודנטים והסטודנטיות בישראל |  |
| --- | --- |
בקרת זהויות :  NLI: 987007543342305171  BnF: cb11950236f (data)  GND: 4137304-2  HDS: 008265  LCCN: sh85043176  LNB: 000051862  NARA: 10639710  NDL: 00566144  NLK: KSH2000003668
מעבורת החלל בוראן

מעבורת החלל בוראן על גבי מטוס התובלה אנטונוב An-225
מעבורת החלל בּוּראן (ברוסית: Буран, סופת שלג) הייתה מעבורת חלל סובייטית שפותחה מ־1976 בתשלובת "מולניה" על ידי צוות מהנדסים בראשות גלב לוזינו-לוזינסקי כתגובה לתוכנית מעבורת החלל האמריקנית.
רקע היסטורי

ברית המועצות, שהובילה תחילה את המירוץ לחלל, נשארה מאחור כאשר שוגרו המעבורות האמריקאיות הראשונות. כפי שבעבר בנתה את מטוס הנוסעים העל-קולי טופולב Tu-144, שכונה "קונקורדסקי", כדי להציג יכולת מתחרה למטוס הקונקורד המערבי, וזאת חודשיים לפני טיסתו הראשונה של הקונקורד, כך בנתה מעבורת חלל משלה, שנקראה "בוראן". פוליטיקאים סובייטים היו משוכנעים כי מעבורת החלל עשויה לשמש למטרות צבאיות ולכן היא מהווה איום פוטנציאלי למאזן הכוחות במהלך המלחמה הקרה. פרויקט הבוראן היה הגדול והיקר ביותר בהיסטוריה הסובייטית של חקר החלל.
כיוון שהופעת הבכורה של בוראן באה אחרי זו של מעבורת החלל קולומביה ובשל קווי הדמיון החזותיים בין שתי מעבורות החלל, רווחה במהלך המלחמה הקרה דעה שבפיתוח מעבורת החלל הסובייטית היה מעורב ריגול. היום ידוע שבעוד בחיצוניות ובצורה האווירודינמית שלה הייתה בוראן דומה מאוד למעבורות החלל האמריקאיות, הרי שכל מערכות האויוניקה שלה היו פרי פיתוח סובייטי עצמאי. הדמיון בצבעים היה תוצאה בלתי נמנעת של ההתמודדות עם בעיית הקרינה החזקה מחוץ לאטמוספירה והחום הרב בעת הכניסה לאטמוספירה. הצבע הלבן הוא רפלקטיבי במיוחד ומקרין הלאה את רוב הקרינה שפוגעת בו, ואילו גחון המעבורת, שסופג את עיקר ההלם של הכניסה לאטמוספירה, מצריך את החומר השחור.
הבוראן הורכבה על המשגר "אנרגיה" שמלכתחילה לא תוכנן במיוחד בשבילה. היא תוכננה הן למשימות מאוישות והן למשימות לא מאוישות, ועל כן ניחנה ביכולות אוטומטיות, שלא היו קיימות במעבורת האמריקאית.